Holíč 29. januára (TASR) - Desať zo štrnástich prítomných členov Okresného predstavenstva ĽS-HZDS v Holíči ukončilo v pondelok 28. januára svoje členstvo v strane.
Na mimoriadnom zasadnutí orgánu sa najskôr členstva vzdal predseda Zdenko Čambal, blízky spolupracovník exčlena ĽS-HZDS Tibora Mikuša.
Ako TASR dnes informoval Čambal, v diskusii ohlásili potom odchod ďalší členovia. Okresné predstavenstvo má spolu 19 členov. Tí desiati neboli poslední, odhadujem, že v Holíči skončí štvrtina alebo až dve tretiny členov strany," dodal.